Na osnovu člana 59 stav 2 Zakona o socijalnoj i dječjoj zaštiti ("Službeni list CG", br. 27/13, 01/15, 42/15, 47/15, 56/16, 66/16, 01/17, 31/17, 42/17, 50/17, 59/21), člana 27 stav 1 tačka 15 i člana 185 Zakona o lokalnoj samoupravi ("Službeni list CG", br. 02/18, 34/19, 38/20 i 50/22) i člana 35 stav 1 alineja 2 Statuta Opštine Tivat ("Službeni list CG – opštinski propisi", br. 24/18, 09/20), Odbor povjerenika opštine Tivat, na sjednici održanoj dana 18.05.2022. godine, donio je

**ODLUKU**

**o izmjeni Odluke o pravima i uslugama iz socijalne i dječje zaštite**

**Član 1**

U Odluci o pravima i uslugama iz socijalne i dječije zaštite ("Službeni list CG – opštinski propisi", br. 03/17, 48/17, 53/19, 15/21) član 19 mijenja se i glasi:

“Pravo na jednokratnu naknadu za novorođeno dijete može ostvariti jedan od roditelja, usvojilac, staralac, hranitelj, odnosno lice kome je dijete povjereno na njegu, vaspitanje i obrazovanje, pod uslovom:

* da podnosilac zahtjeva ima prijavljeno prebivalište ili odobreno stalno nastanjenje u opštini Tivat u trajanju od najmanje dvije godine neprekidno prije rođenja djeteta za koje se ostvaruje navedeno pravo,
* da novorođeno dijete ima prijavljeno prebivalište ili odobreno stalno nastanjenje u opštini Tivat, i
* da to pravo nije ostvareno u drugoj opštini u Crnoj Gori.

Naknada iz stava 1 ovog člana iznosi 500.00 eura.

Pravo iz stava 1 ovog člana može se ostvariti do navršene prve godine života djeteta podnošenjem zahtjeva nadležnom organu uprave, uz koji je podnosilac dužan da priloži:

* ličnu kartu na uvid,
* uvjerenje o prebivalištu ili odobrenom stalnom nastanjenju za oba roditelja,
* izvod iz matične knjige rođenih za novorođeno dijete,
* uvjerenje o prebivalištu ili odobrenom stalnom nastanjenju za novorođeno dijete, i
* potvrdu da to pravo nije ostvario drugi roditelj u slučaju prijavljenog prebivališta ili odobrenog stalnog nastanjenja u drugoj opštini u Crnoj Gori.”

**Član 2**

Član 20 briše se.

**Član 3**

U članu 28 riječi: “člana 33” zamjenjuju se riječima: “člana 27”.

**Član 4**

Ostale odredbe Odluke ostaju nepromjenjene.

**Član 5**

Ova Odluka stupa na snagu osmog dana od dana objavljivanja u “Službenom listu Crne Gore - opštinski propisi”.

Broj: 03-040/22-99

Tivat, 18.05.2022. godine

**Odbor povjerenika**

**Predsjednik**

**Spasoje Ljesar**